Balear kaltakesagi. Balear kaltakesagi, yoki Lilford kaltakesagi () – haqiqiy kaltakesaklar (Lacertidae) oilasiga mansub devor kaltakesaklari turi. Mayorka va Menorka orollari, shuningdek, Oʻrta yer dengizidagi Balear orollari arxipelagining kichik orollari uchun endemiklardir. Tashqi koʻrinishi. Kattalar uzunligi 8 sm ga yetadi va dumi tanadan 1,8 baravar uzunroqdir. Tanasining rang odatda yashil yoki jigarrang, lekin turli orollardagi kichik turlar orasida farq qilishi mumkin. Orqa qismi odatda tana boʻylab bir nechta uzun chiziqlar bilan tavsiflanadi. Yon tomonlari odatda toʻrli, pastki qismi esa oq yoki pushti rangga ega. Voyaga yetmaganlarning quyruqlari baʼzida koʻk rangda boʻladi. Turmush tarzi va ovqatlanishi. Balear kaltakesagi odamlardan qoʻrqmaydi. Asosan hasharotlar, oʻrgimchaklar va boshqa artropodlar, mollyuskalar va baʼzi oʻsimliklar bilan oziqlanadi. Balear orollariga endemik boʻlgan baʼzi oʻsimlik turlari ushbu kaltakesaklar orqali changlanadi. Kaltakesaklar koʻpincha qush uyalari yaqinida yashaydilar: ular chaykalar polaponlari uchun tashlagan oziq-ovqat qoldiqlarini yeyishadi, baʼzan esa yirtqichlarning ozuqa qoldiqlari, shuningdek, uya atrofida toʻplangan pashshalar bilan oziqlanadilar. Koʻpayish asosan yozda sodir boʻladi va urgʻochilar oʻrtacha ogʻirligi 63 gramm boʻlgan, bittadan toʻrttagacha tuxum qoʻyishi mumkin va ushbu tuxumlarning hajmi, ushbu turdagi kaltakesaklar uchun juda kattadir. Taxminan sakkiz haftada tuxumdan chiqadi va tumshugʻidan dumining boshigacha taxminan 3-3,5 sm uzunlikda boʻladi. Kichik turlari. Balear kaltakesakining 27 kichik turi tavsiflangan, ular yashash joylariga qarab guruhlarga boʻlinadi. Menorka. Menorka atrofidagi orollarda quyidagi kichik turlar yashaydi: Mayorka. Mayorka atrofidagi orollarda quyidagi kichik turlar yashaydi: Kabrera. Quyidagi kichik turlar Kabrera va uning atrofidagi orollarda yashaydi: